แบงก์แลนด์ขอโตปีละ30%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ธนาคารแลนด์ฯ ตีตั๋วยาว เร่งขยายฐานสินเชื่อปีละ 30% 
นางศศิธร พงศธร กรรมการผู้จัดการ ธนาคารแลนด์ แอนด์ เฮ้าส์ เพื่อรายย่อย (LH Bank) เปิดเผยว่า ในปีนี้เชื่อว่าธนาคารจะมีกำไรหลังหักจากภาษีไม่ต่ำกว่า 15% ขณะที่สินเชื่อจะเติบโตไม่น้อยกว่า 20% โดยจะเน้นกลยุทธ์การใช้สาขาในการบุกเบิกและสร้างฐานลูกค้าใหม่มากยิ่งขึ้น ซึ่งสาขาส่วนใหญ่เน้นทำเลที่ตั้งใกล้แหล่งเศรษฐกิจและชุมชนต่างๆ จากปัจจุบันที่มี 31 สาขา 
เดือน มี.ค.นี้ ธนาคารจะเปิดให้บริการอีก 2 สาขา คือ ที่ สาขาวรจักร และสาขาตลาดวโรรส จ.เชียงใหม่ โดยทั้งปีจะเปิดเพิ่มอีก 1015 สาขา และปี 25552556 จะเปิดเพิ่มอีก 34 สาขา ใน จ.ขอนแก่น อุดรธานี นครราชสีมา พัทยา สุราษฎร์ธานี และหาดใหญ่
สำหรับแผนการเข้าตลาดหุ้นนั้น จะเสนอขายหุ้นให้กับประชาชนทั่วไป (IPO) ในสัดส่วน 1415% หรือคิดเป็น 1,400 ล้านหุ้น ของทุนจดทะเบียน 9,900 ล้านหุ้น ในเดือน เม.ย.นี้ และคาดว่าจะสามารถเข้าซื้อขายในตลาดหุ้นได้ในเดือน พ.ค. หรือไม่เกินเดือน มิ.ย.นี้
นางศศิธร กล่าวว่า ในปีนี้ธนาคารมุ่งมั่นที่จะก้าวสู่การเป็นธนาคารพาณิชย์เต็มรูปแบบจากการมีเงินกองทุนชั้นที่ 1 มากกว่า 1 หมื่นล้านบาท ซึ่งทำให้มีคุณสมบัติที่สามารถยื่นขอปรับฐานะเป็นธนาคารพาณิชย์ได้ โดยยังคงให้ความสำคัญกับสินเชื่อเคหะ และการขยายตัวของสินเชื่อกลุ่มธุรกิจ หรือสินเชื่อองค์กรเป็นหลัก โดยใน 3 ปีนี้จะเพิ่มสินทรัพย์เป็น 8.5 หมื่นล้านบาท 1.12 แสนล้านบาท และ 1.45 แสนล้านบาท ตามลำดับ หรือเติบโตปีละ 3033%